CELEX: C2006/212/62
Language: el
Date: 2006-09-02 00:00:00
Title: Υπόθεση T-181/06: Προσφυγή της 6ης Ιουλίου 2006 — Ιταλική Δημοκρατία κατά Επιτροπής

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/34
            
         Προσφυγή της 6ης Ιουλίου 2006 — Ιταλική Δημοκρατία κατά Επιτροπής
   (Υπόθεση T-181/06)
   (2006/C 212/62)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία (εκπρόσωπος: Giacomo Aiello, Avvocato dello Stato)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση 2006/334/ΕΚ της Επιτροπής, της 28ης Απριλίου 2006 [κοινοποιηθείσα υπό τον αριθμό Ε(2006) 1702], καθό μέρος αποκλείει από την κοινοτική χρηματοδότηση ορισμένες δαπάνες τις οποίες πραγματοποίησε η Ιταλική Δημοκρατία στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Η Ιταλική Δημοκρατία προσέβαλε ενώπιον του Πρωτοδικείου την απόφαση Ε(2006) 1702 της Επιτροπής, της 28ης Απριλίου 2006, καθό μέρος αποκλείει από την κοινοτική χρηματοδότηση ορισμένες δαπάνες τις οποίες πραγματοποίησε η ίδια στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ).
   Προς στήριξη των αιτημάτων της η προσφεύγουσα προβάλλει ισχυρισμό περί παραβάσεως και εσφαλμένης εφαρμογής:
   
               —
            
            
               των άρθρων 11, παράγραφος 1, στοιχείο γ', σημείο 4, 13, παράγραφος 2, 15, παράγραφος 4, στοιχείο α', 30, παράγραφοι 1 και 2, και 51 του κανονισμού (ΕΚ) 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (ΕΕ L 271 της 2ας Νοεμβρίου 1996, σ. 19)·
            
         
               —
            
            
               του άρθρου 17, παράγραφος 2, τρίτο εδάφιο, του κανονισμού (ΕΚ) 659/97 της Επιτροπής, της 16ης Απριλίου 1997, σχετικά με λεπτομέρειες εφαρμογής του κανονισμού (ΕΚ) 2200/96 του Συμβουλίου, όσον αφορά το καθεστώς παρεμβάσεων στον τομέα των οπωροκηπευτικών (ΕΕ L 100 της 17ης Απριλίου 1997, σ. 22)·
            
         
               —
            
            
               του άρθρου 8, παράγραφος 2, στοιχεία γ' και δ', και παράγραφος 4, στοιχείο β', και του άρθρου 16, παράγραφος 1, του κανονισμού (EΚ) 609/2001 της Επιτροπής, της 28ης Μαρτίου 2001, σχετικά με τις λεπτομέρειες εφαρμογής του κανονισμού (ΕΚ) 2200/96 του Συμβουλίου, όσον αφορά τα επιχειρησιακά προγράμματα και ταμεία και την κοινοτική χρηματοδοτική ενίσχυση και την κατάργηση του κανονισμού (ΕΚ) 411/97 (ΕΕ L 90 της 30ης Μαρτίου 2001, σ. 4)·
            
         
               —
            
            
               του άρθρου 3 του κανονισμού (ΕΚ) 412/97 της Επιτροπής, της 3ης Μαρτίου 1997, σχετικά με λεπτομέρειες εφαρμογής του κανονισμού 2200/96 του Συμβουλίου, όσον αφορά την αναγνώριση των οργανώσεων παραγωγών (ΕΕ L 62 της 4ης Μαρτίου 1997, σ. 16)·
            
         
               —
            
            
               τω άρθρων 6 και 9 του κανονισμού (ΕΟΚ) 3887/92 της Επιτροπής, της 23ης Δεκεμβρίου 1992, για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ΕΕ L 391 της 31ης Δεκεμβρίου 1992, σ. 36).